Diari Oficial de la Generalitat Valenciana


Sumari del DOGV 3886, del 27-11-2000 (2000/9205)

RESOLUCIÓ de 25 d'octubre de 2000, del Servei Territorial d'Indústria i Energia d'Alacant, per la qual s'autoritza la línia aèria quàdruple circuit de mitjana tensió a 20 kV denominada ST Altabix-Pimesa, al terme municipal d'Elx, província d'Alacant, i es declara, en concret, la seua utilitat pública.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3886

Data del DOGV
:   27-11-2000

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2000/9205


Organisme emissor
:   Conselleria d'Indústria i Comerç

Tipus de document
:   Resolució

RESOLUCIÓ de 25 d'octubre de 2000, del Servei Territorial d'Indústria i Energia d'Alacant, per la qual s'autoritza la línia aèria quàdruple circuit de mitjana tensió a 20 kV denominada ST Altabix-Pimesa, al terme municipal d'Elx, província d'Alacant, i es declara, en concret, la seua utilitat pública. [2000/A9205]
  
Mitjançant la Resolució d'aquest Servei Territorial d'Indústria i Energia, de data 28 de maig de 2000, se sotmeté a informació pública conjunta l'aprovació de projecte, autorització administrativa, declaració en concret d'utilitat pública i la relació concreta i individualitzada de béns i drets afectats per la indicada línia elèctrica, després de la petició prèvia, a l'empara de l'article 5 del Reglament d'Expropiació Forçosa, de l'entitat beneficiària, Iberdrola, SA.
  
Durant el període d'informació pública han presentat al·legacions: el senyor Francisco Oliva Clemente, que sol·licitava que se li facilitaren amb exactitud les dades d'instal·lació i ubicació que l'afecten, dades que aquest Servei Territorial comunicà mitjançant ofici de data 16 d'agost de 2000; el senyor Fernando Carlos Sánchez Ruiz de Lope, que manifesta ser el nou propietari de la finca afectada número 36/00/4, polígon 155, parcel·la 141A; la senyora Mariana Soler Guirau, que manifesta ser la propietària de la finca número 39/00/4, polígon 155, parcel·la 82; i Promocions i Iniciatives Municipals d'Elx, SA (PIMESA), que manifesta haver detectat errors en la relació de béns i drets afectats publicada en l'annex de la resolució per la qual se sotmet a informació pública.
  
Les al·legacions que fa referència a canvis de titularitat de determinades finques afectades s'han tingut en compte i s'ha rectificat la relació d'afectats.
  
Atés que s'han respectat en la major mesura possible els drets dels particulars, fent-los compatibles en els aspectes tècnics, econòmics i mediambientals amb un traçat racional de les instal·lacions, i sense perjudici de les corresponents indemnitzacions que hauran de determinar-se per mutu acord o mitjançant el corresponent expedient de preu just pel Jurat Provincial d'Expropiacions.
  
En virtut d'això, de conformitat amb el que s'ha disposat en el capítol III del Decret 2.617/1966, de 20 d'octubre (BOE del 24), i en els articles 53 i 54 de la Llei 54/1997, de 27 de novembre (BOE del 28), aquest Servei Territorial d'Indústria i Energia ha resolt aprovar el projecte d'execució i autoritzar a Iberdrola, SA, la instal·lació de la línia aèria quàdruple circuit de mitjana tensió a 20 kV, denominada ST Altabix-Pimesa, al terme municipal d'Elx, província d'Alacant; i declarar, al mateix temps, la seua utilitat pública en concret; s'establiran en tot cas les següents prescripcions:
  
Primera
  
En tot moment haurà de complir-se tot el que s'estableix en el Decret 2.617/1966, d'instal·lacions elèctriques, i també en la Llei 54/1997, del Sector Elèctric.
  
Segona
  
El termini per a l'execució de les obres i instal·lacions serà de 12 mesos a partir de la data de l'ocupació real de les finques afectades.
  
Tercera
  
Les instal·lacions que s'autoritzen per la present resolució hauran de realitzar-se d'acord amb el projecte i la resta de documentació tècnica presentada, i quedaran especificades en les següents dades bàsiques: longitud 4.814 metres; nombre suports: 33 metàl·lics; conductors d'alumini-acer galvanitzat de 116,2 mil·límetres quadrats; aïllament: cadenes d'aïlladors de caperutxa i tiges.
  
Quarta
  
Els encreuaments especials i altres afeccions de béns de domini públic es realitzaran de conformitat amb les condicions imposades pels organismes competents en cada cas.
  
Cinquena
  
Iberdrola, SA, donarà compte de l'acabament de les instal·lacions a aquest Servei Territorial per al seu reconeixement definitiu i l'alçament de l'acta de posada en servei de les instal·lacions; sense aquest requisit no hi podran entrar en funcionament.
  
Sisena
  
L'administració es reserva el dret a deixar sense efecte aquesta autorització en el moment en què es demostre l'incompliment de les condicions indicades per la declaració inexacta de les dades subministrades o una altra causa excepcional que ho justifique.
  
Contra aquesta resolució, que no posa fi a la via administrativa, és possible un recurs d'alçada davant el director general d'Indústria i Energia de la Conselleria d'Indústria i Comerç de la Generalitat Valenciana (carrer de Colom, núm. 32, 46346 València), en el termini d'un mes comptat a partir del dia de la seua publicació, de conformitat amb el que determina l'article 114 de la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.